Galiani mitologia

Galiani mitologia es li pre-kristani religione, kredos e legendes del galiani  popule. Kand Galia - Keltiia en galianum - did bli konquesta da li romanes, multi Galianes skriptad latinim pri lesen kredo.
Talim on konosa bonim li dees e li hausi seremonie.
Li publiki seremonies es men konosat ma on pova kreda ke li sakrifises esed proxim tes del Grekes, Romanes, hebreies...

DEES

Li plu importanti non haved nome. Lo esed Tooutatis Ater - li nationali patro. Li normali homes non mussad prega lo, tum esed danjerosi den lo judikad li mortes. Dunke li homes pregad lo nur kand les morid.

Sur li Monte Dùmias / Dùmiatos al genitive, lo Puy de Dôme de nunim, nur tre grandi druides fad uni foye chaske yare seremonie en honore de Tooutàtis Àter.

Li galianes skriptad chefim en greki literes.

Samim sur la monte Dumias (genitive : Dumiatos), li aktual Puy de Dôme, li druides fad sakrifises e seremonies por tali deo.

                                     LI DEES

 TARANNOS en Arvernia, TARANOOS en Provensa esed li deo del fulmine kel tenid en li destri manu e li rode de l'universe en li lefti manu.
 Turnand li rode lo evite ke l'universe mey kontrakta-se e talim le plugrandeska lentim, tum kel li astronomes deskovra nur nun !!!

LUGUS esed li deo del teknologie

DENIAKAKTETO esed li deo mediko

BELISAMA esed li dea del maternitate

ROSMERTA esed li dea del feminitate

EPONA esed dea por femas e kavales

SUKELLUS  esed deo del batalies

KATUBODUA  "li negri kornika" esed li dea del viktorie

BOROUO esed li deo del aques ad kelen on da peses de monede pasand flume.

                                     LI SEREMONIES

Li Galianes pregad solim "are"  = vers l'Este, li morge e li vespre. 

L'unesmi prego esed por Belenos, deo del suno : "Sauo derconu diios, lomen ion derkomo eni pelle"  Honore la okule del jorne, li flage kelen nus vida forni..."

Les donad ofrendes al dees e al ansestres, nur laborati manjo - non chasati karne exemplim -

Al grandi festes les did fa faires ma nur la matine.

LI TEMPLES

En li tempe del Galianes Clermont (de Clermont-Ferrand) esed Nemesos  (li urbe) sieli. Pos en li tempe del Romanes Augustonemetum., dunke Nemetum de Augustus, li emperere.

Ma Nemetum nur es li galiani vorde nemeton adaptat al latini deklinatione. Nemeton es li nome del galiani temple.

Li Nementon es quadrati o rektangli e have ligni bariere e aque sirke en fende. Lu es aperti "are", devan, al este, e li homes muss pasa sur uni planke por pasa fro li monde de omnidie al monde del dees.

En li Nemeton es hause kun tri mures. Lu non have mure "are" al este yer li druides prega ad l'este.